اه اعوذ بالله السميع العليم من الشيطان الرجيم. بسم الله الرحمن الرحيم. الحمد لله رب العالمين والصلاة والسلام على اشرف المرسلين سيدنا محمد وعلى اله صحبه ومن تبعهم باحسان الى يوم الدين اما بعد. آآ يوم الاتنين الماضي بدأنا سلسلة اعمال القلوب. وقلنا يا اخواني ولاخواني
دلوقتي ان الهدف من وراء السلسلة دي ان الانسان مننا يعرف كويس جدا من اين يؤتى قلبه؟ الشيطان بيخش القلب منين عامل معه ازاي؟ انا عايز اعرف امتى لما قلبي يمرض ازاي اعالجه؟ ويا ترى اي انواع العلاج اللي ينفع مع المرض؟ لان سبحان الله
عارفين يا اخواني ممكن في بعض الاوقات الانسان قلبه يتعب وآآ وياخد دواء يتعبه اكتر ممكن في بعض الاوقات الانسان يمرض واللي ياخد الدواء يتعبه اكتر. عارفين مثلا امراض البدن؟ ممكن الانسان يتعب. الدكتور يدي له حقنة يسأله الاول انت عندك حساسية
ممكن لو ما سألهوش وادى له الحقنة ايه اللي يحصل؟ ممكن لا قدر الله رغم ان الحقنة دي علاج ممكن يموت فيها. ممكن يموت فيها علشان كده احنا كان دايما ابو الدرداء رضي الله عنه يقول من فقه الرجل ان يعلم متى يزداد ايمانه ومتى ينقص متى
يقوى قلبه ومتى يضعف ثم ينظر الى داء قلبه ثم يعالجه. ده الفقه الحقيقي. ده الفقه الاكبر. الفقه احنا بندرسه حكم الطهارة وحكم احكام الصلاة وشروط الصلاة دي كلها بنسميها الفقه الاصغر. لان الفقه الاكبر الحقيقي كيف
ستعالج قلبك احنا الاسبوع الماضي يوم الاتنين الماضي بفضل الله تكلمنا عن آآ معنى القلب ولما سمي القلب قلبا وليه نتكلم عن القلب وذكرت لكم تمنتاشر سبب يدفعنا ان احنا نتكلم وبخاصة في هذه الاوقات عن القلوب. الفترة سبحان الله من بعد السورة
قلبت فيها القلوب وصرفت فيها القلوب عن الله سبحانه وتعالى. وزاغت فيها القلوب عن الله سبحانه وتعالى ومرضت فيها القلوب. وانا مش عايز اقول هتشيل الصورة ما تبقاش تشاؤمية اكتر ماتت فيها القلوب. لما كنا زمان بنشوف ممكن اخ او اخت ما شاء الله في الطاعة والعبادة لا
قيل لهما ومرة واحدة نسمع من زوجة الاخ انتكاسته وماذا يصنع في الحرام والعياذ بالله؟ ونسمع الاخ انتكست وقد ايه هي وضيعت الى غير ذلك. احنا محتاجين فعلا والله يا اخواني ان احنا نرجع قلوبنا مرة ثانية لما كانت عليه. لان القلب ده هو اللي انا
سالقى به ربي عز وجل. والسؤال يا اخواني باي قلب نلقاه؟ كيف سنلقى ربنا عز وجل نراجع سريعا كده آآ التمنتاشر سبب اللي احنا ذكرناهم يوم الاتنين الماضي احنا ليه نتكلم عن القلوب؟ آآ كنا ذكرنا اول سبب آآ
السبب الاول اللي يجعلنا ان احنا نهتد القلوب لان القلوب هي موضع نظر الرب سبحانه وتعالى. فالنبي يقول ان الله لا ينظر الى صوركم اجسادكم ولكن ينظر الى قلوبكم واعمالكم. السبب التاني ان الله سبحانه وتعالى جعل من اوائل للاوامر. من اوائل
الاوامر اللي ربنا سبحانه وتعالى امر بها نبيه وامة نبيه صلى الله عليه وسلم تطهير القلب. فقال ربنا تبارك وتعالى وايه؟ ها الادلة نحفظ ادلة وثيابك فطهر. قال ابن القيم جمهور المفسرين على ان ثيابك فطهر المقصود بها قلبك فطهر
الامر التالت اللي يدفعنا ايضا ان احنا نتكلم عن القلوب ان العبد منا موقوف بين يدي الله عز وجل يوم القيامة. والله سائله عن قلبه. يا ترى قلبك ده كان جواه
فيه خير ولا شر؟ قلبك ده انت تقابل به ربنا قلب ميت ولا قلب مريض ولا قلب صحيح سليم. والله سبحانه وتعالى حذرنا ان الانسان يقف بين يدي الله عز وجل يوم القيامة وقلبه ده يكون مريض. انت لا هتتسأل عن المرض ده ما عالجتش ليه؟ فالله سبحانه وتعالى يقول ان السمع ها والبصر والايه
والفؤاد والفؤاد كل اولئك كان عنه مسئولا. قلنا كذلك ايضا الطريق الى الله سبحانه وتعالى لا يقطع بالابدان انما يقطع ها بالقلوب قال يحيى ابن معاذ مفاوز الدنيا تقطع بالاقدام ومفاوز الاخرة انما تقطع بالايه؟ بالقلوب. قلنا
ايضا ان الايمان وهو اغلى ما يملكه الانسان لا يستقيم ابدا الا باستقامة القلب. لما يكون ايمانك ضعيف او ايمانك عالي ده راجع لقلبك فكلما كان القلب سليما كلما كان الايمان قويا. قال النبي صلى الله عليه وسلم لا يستقيم ايمان احد
حتى يستقيم ايه؟ حتى يستقيم قلبه. قلنا كذلك ان ربنا سبحانه وتعالى هدد هدد كل انسان اهمل قلبه فلم يلتفت اليه او عطل قلبه او عطل قلبه عن عمله بالعقوبة في الدنيا والاخرة. قال الله فويل للقاسي
قلوبهم من ذكر الله. وقال الله عز وجل ايضا ولقد ذرأنا لجهنم كثيرا من الجن والانس لهم قلوب ها لا لا يفقهون بها. كذلك ايضا يا اخواني قلت لكم ان صلاح القلب صلاح لكل اعضاءك. بتشتكي انك مش قادر تغض بصرك. بتشتكي
آآ لما بتسمع اغاني قلبك بيرتاح او غير ذلك من المعاصي دي قلنا ده دليل ان القلب ده فاسد والقلب ده لو صلح لو اجتهدنا ان احنا نصلحه ده هيحولنا بعد ذلك بفضل الله الى صلاح العين واللسان والودان. كل حاجة هتصلح بفضل الله. لقول النبي صلى
وسلم الا ان في الجسد لمضغة اذا صلحت ها صلح الجسد كله واذا فسدت فسد الجسد كله الا وهي آآ القلب. قلت لكم كمان ان من اهمية القلب ان عمل الجوارح لوحده مش كفاية. عمل الجوارح لوحده مش كفاية. ممكن الانسان يعمل عمل جوارح
ومع ذلك يحبط هذا العمل او يكون العمل ده عليه يوم القيامة. والدليل على ذلك المرائي. المرائي ده ضربت لكم مثال بالراجل الذي لا يطرق باب من ابواب هو خير الا وينفق فيه. الراجل ده على الرغم ان هو بذل المال وبذل الجهد وبزل كل شيء علشان كل ما من ابواب الخير آآ يبذل فيها ولكن مع
هذا الرجل سحب على وجهه والقي في النار. ليه؟ لان العبرة عند ربنا سبحانه وتعالى مش بعمل الجوارح بس. الا اذا اختلط عمل الجوارح بعمل الايه الا اذا اختلط عمل الجوارح بعمل القلب
الراجل ده لان قلبه فسد ونيته فسدت عمله ده لا يساوي عند الله شيئا. زي المجاهد في سبيل الله اللي قتل في سبيل الله وفقد ماله. يسحب على وجهه ويقتل في
لان قلبه ما كانش حاضر معه ساعة الجهاد. قلبه كان بيرائي الناس. وزي الرجل العالم اللي قاعد ليل نهار في مكتبته بيزاكر وبيحاضر احفز قرآن ومجتهد انه يعلم الناس وما بيقعدش في بيته علشان يعلم الناس. يسحب على وجهه في النار. ليه؟ كان بيرائي والعياذ بالله. فاعمال الجوارح
وحدها لا تكفي حتى يقرن بها ايه؟ ها؟ عمل القلب. كذلك ايضا قلت لكم ان ربنا سبحانه وتعالى جعل او علق النجاة يوم القيامة بصلاح القلب فقال يوم لا ينفع مال ولا بنون الا من اتى الله ها بقلب سليم. كذلك ايضا كثير من الاعمال لا يقبله الله الا
القلب ادعوا الله وانتم موقنون بالاجابة واعلموا ان الله لا يستجيب دعاء من قلب غافل الله. كذلك ايضا ربنا علق دخول الجنة على صالح القلب وازلفت الجنة للمتقين غير بعيد. هذا ما توعدون لكل اواب حفيظ. من خشي الرحمن بالغيب. من
خشي الرحمن بالغيب وجاء بقلب منيب وجاء بقلب منيب. قلت له كذلك ان القلب ده هو المميز لنا بين الحق والباطل قوله صلى الله عليه وسلم ما انكر قلبك ها فدحه. اللي قلبك ينكره سيبه. الاثم ما حاكى في صدرك وكرهت ان يطلع عليه الناس
كذلك ايضا قلت لكم ان افضل شيء يتقرب به العبد الى الله سبحانه وتعالى ان ربنا يطلع على قلبك فيراه سليما يطلع على قلبك فلا يرى فيه شيئا الا هو سبحانه وتعالى. لما سأله ابو سليمان الدراني اي العمل يتقرب به الى الله عز وجل افضل؟ فقال
ان يطلع الله على قلبك وانت لا تريد من الدنيا والاخرة غيره ان ربنا ينظر الى قلبك فلا يرى فلا يراك تريد شيئا من امر الدنيا والاخرة الا هو سبحانه وتعالى. وقلت لكم كمان عشان بقى
النهاردة ان عطاءات ربنا سبحانه وتعالى متوقفة يا اخواني على قدر صلاح القلب. كل اما كان القلب ده صالح يا محمد بتكون النتيجة ان عطاءات ربنا سبحانه وتعالى لا تتوقف
كل اما القلب ده يكون مليان خير والله فتوحات ربنا وفي رضاة الله سبحانه وتعالى سواء الروحية او المادية لا تتوقف ابدا على العبد كل اما يكون صالح ربنا سبحانه وتعالى يفتح مغاليق قلبه لذكره. احفظوها كويس جدا يا اخواني. والله العظيم كلما صلح قلبك
كلما فتح الله مغاليق قلبك لذكره. فتراك عند ذكره دامع العين خاشع القلب مقشعر البدن دي فيوضات بنسميها فيوضات روحانية. يفتحها الله سبحانه وتعالى عليك. لصلاح قلبك. ويفتح الله ايضا عليك ايضا بصلاح
في دنياك تلاقي سبحان الله ربنا يفتح عليك فتلاقي زوجتك ما شاء الله نعمة الزوجة لك. ربنا سبحانه وتعالى يفتح عليك مع اولادك. يفتح عليك في عملك يفتح عليك والله في دعوتك
في دعوتك والله تلاقي سبحان الله آآ العالم اللي له حال مع الله سبحانه وتعالى كلمته تخرج من قلبه الى قلوب الناس على خلاف سبحان الله العالم اللي ممكن يكون ظاهر للناس وليس في قلبه مسحة خير. وانما طلب العلم من اجل ان يعرف بين الناس
والله العظيم يا اخواني تجد قلبه تجد كلامه ومواعظه تدخل من الاذان وتخرج من الاذان. انما سبحان الله تلاقي الانسان اللي له حال مع الله وقلبه سليم. والله موعظته تخرج من قلبه الى قلوب الناس. علشان كده يعني اختم بقى بالكلمتين
التلاتة دول كان يقول مالك بن دينار رحمة الله عليه ان العالم اذا لم يعمل زلت موعظته عن القلوب. كما يزال القطر عن الصفاء العالم العالم اللي هو آآ له حال مع الله ولا له حال مع القرآن ولا له حال خالص ما بيعملش بهذا العلم. موعظته تزل من على قلوب
لا تثبت لا تثبت كما يزل القطر على الصفا. الصفا اللي هو الحجر الاملس. شفت حجر قبل كده املس والمطر نازل عليه. المطر بيثبت لا والله. بل تلاقي المطر بيزل كده. نفس الكلام العالم اللي ما لهوش حال مع الله سبحانه وتعالى. وكان اه احد السلف يقول كلام
قلبي يقرع القلب كلام القلب يقرع القلب. وكلام اللسان يمر على القلب صفحة واخدين بالكم؟ شفتم الناس دي كانت بتتكلم ازاي ؟ وكان آآ زياد بن ابي سفيان يقول اذا خرج الكلام من القلب وقع في القلب
واذا خرج من اللسان لم يجاوز الاذان والله يا اخواني انا اول واحد مستفيد بالدورة دي. والله العظيم اول واحد مستفيد بالدورة دي. كثرة الكلمات اللي نقلناها عن السلف دي تخلي الواحد سبحان الله
لا خد بالك بقى. التلات كلمات دول تاني معلشي ونخش بقى في درسنا النهاردة. كان ما لك بن دينار يقول ان العالم يا محمد ايه انت بتقول انا بدعو الى الله وما حدش بيستجيب لي. راجع قلبك. مثلا انا بضرب مثال ان احسبك ان شاء الله مخلص باذن الله
راجع نفسك دايما. انت كلمتك ما بتصلش الى قلوب الناس. ليه؟ راجع نفسك. ليه؟ كان ملك ابن دينار بيقول ان العالم الذي لا يعمل ذلت موعظته عن القلوب كما يزل القطر عن الصفا
وكان احد السلف يقول كلام القلب ها يقرع الايه؟ يقرع القلب وكلام اللسان يمر على القلب صفحا وكان زياد ابن ابي سفيان يقول اذا خرج الكلام من القلب وقع في القلب واذا خرج من اللسان لم يتجاوز
الايه؟ لم يتجاوز الاذان. النهاردة باذن الله درس النهاردة بقى كده سريعا هنتكلم فيه عن آآ جزئيتين او تلاتة باذن الله عز وجل هنتكلم الجزئية الاولانية ازاي اعرف ان قلبي صحيح او سليم فما هي علامات صحة القلب؟ ده العنصر الاول باذن الله تبارك وتعالى. العنصر التاني
سلف هذه الامة الناس من قسوة القلب او مرض القلب. الامر التالت ايه هي الاسباب اللي بتدفع الى امراض القلوب؟ دول تلات عناصر عنهم النهاردة. واحد ازا ربنا قدر وبارك لنا في الوقت. واحد علامات صحة القلب. اتنين تحذير سلف هذه الامة
امة من آآ عقوبات القلوب او قسوة القلوب او امراض القلوب وخوفهم وحذرهم منها. النقطة التالتة ما هي اسباب ما هي اسباب امراض القلوب ابن القيم رحمة الله عليه اعد فصل جميل جدا سماه علامات صحة القلب
هنعرض النهاردة ست علامات على قلوبنا نشوف نفسنا انت انا النهاردة رايح لدكتور لان انا حاسس ان انا تعبان. رايح لدكتور فبيقول لي بتحس بكزا بتحس بكزا بتشعر بكزا. طب فيه مشكلة في كزا ؟ طب فيه عندك مشكلة
كزا طب انت حسيت بكزا ؟ مش الدكتور بيعمل كده ؟ بيعرض الامور دي الاول. وعلى قدر اجابتك؟ اه اه لأ في هنا مشكلة في هنا لأ ما فيش هنا مشكلة. لأ
تحس بتعب في ضهري. لأ حاسس ان انا يعني عندي مشكلة في الجيوب الانفية. لا والله بحس بزغللة. لأ انا بدوخ. لأ انا ساعات بقع يسمع الدكتور الحاجات دي كلها
يبدأ يقول لك لأ خد بالك ده المرض ده خطير اوي وسببه كزا وكزا وكزا وبعد كده يديك العلاج ده درس النهاردة علامات صحة القلب. نعرضها كده على نفسنا ونشوف احنا قلوبنا صحيحة ولا فيها مشكلة. ولو فيها مشكلة ما تخافش. ما تخافش
ان شاء الله مع بعض نعالجها واحدة واحدة وعايز ازكركم يا اخواني ان مقصود الدورة يا محمود ان كل انسان الان من الشباب او البنات يكون الانسان مننا قادر ان شاء الله انه يعالج نفسه ومش كده وبس. ويعالج مين؟ ويعالج الاخرين ان شاء الله
العلامة الاولى من علامات صحة القلب. قال ابن القيم رحمة الله عليه ومن علامات صحة القلب ان يرتحل لعن الدنيا حتى ينزل بالاخرة ويحل فيها حتى يبقى كانه من اهلها وابنائها. جاء الى هذه الدار غريبا. يأخذ منها حاجته
ثم يعود الى وطنه دي العلامة الاولى العلامة الاولى انه عايش بين الناس. وان كان بيسعى لاصلاح دنياه. ولكن عايش بين الناس كانه من ابناء الاخرة. لا تراه اذا تكلم الا عن الاخرة. سبحان الله! ترى مثلا رايح يشتغل وهياخد فلوس يسأل نفسه هو انا لو وقفت بين ربنا سبحانه
وتعالى. المال ده هينفعني ولا لأ؟ عمر ابن الخطاب عايش بين الناس ببدنه. ولكن قلبه في الاخرة انني لا اخشى ان تتعثر دابة ارض العراق فيسألني ربي عليها. فيسألني ربي دي فين؟ في القيامة. فهو عايش بين الناس ببدنه. ولكن يحيا بقلبه في الاخرة
كانه ابن من ابناء الاخرة. كان رحمة الله عليه يحمل الطعام والشراب على ظهره. ويتوجه به ويتوجه به الى الفقراء والمساكين فاسلم مولاه يقول له اشيل عنك يقول له وانت تحمل عني اوزاري يوم القيامة فهو ببدنه مع الناس
لكن بقلبه فين ؟ في الاخرة. ولكن بقلبه في الاخرة. دي اول علامة من علامات صحة القلب. ان الانسان مننا حقيقة حقيقة هو عايش في الدنيا بجسمه. ولكن هو بقلبه في الاخرة هناك. لا يعمل عمل الى
اسأل النظرة دي وانا واقف بين ايدين ربنا هقول له ايه النظرة دي لما اتحط في قبري هاعمل ايه ؟ كان عثمان رضي الله عنه يقف على القبر فيبكي حتى تبتل لحيته رضي الله عنه
فيقال له يعني يا عثمان يعني اذا ذكرت بالجنة والنار لم تبكي هذا البكاء. قال سمعت النبي صلى الله عليه وسلم يقول ان القبر اول منزلة من منازل الاخرة فان مر فما بعده ايسر. ازا عدى فما بعده ايسر دا واحد عايش ببدنه مع الناس
لكن حقيقة العيش بقلبه فين ؟ في الاخرة. محمد بن المنكدر رحمة الله عليه دي الناس اللي صحت قلوبها. تلميذ من تلامذته بيقول في يوم رأيته دخل المقبرة فجلس بجوار قبر واخذ يبكي بكاء شديدا حتى رحمته. فقلت ده واحد من اهله. وطبعا رق
لفراقه فبكى. اليوم التاني اليوم التاني وجدت برضو جنب قبر اخر وبيبكي. فقلت رجل من اهله فلعل ان هو يعني برضو رق لفراقه فبكى فسألت احد اقاربه لما يصنع محمد بن المنكدر هذا؟ فقال له كل هؤلاء اهله. الناس دي كلها المقابر دي كلها
دول اهله ولكنه رجل يجد من قلبه القسوة فيأتي ليرقق قلبه ها هنا. ده واحد جاي يرقق قلبه هنا. واخد بالك؟ ده عايش ببدنه مع الناس ولكن بقلبه فين؟ في الاخرة. عثمان رضي الله عنه في يوم من الايام العبد بتاعه يعني غلط غلطة كده. فجه عثمان
واخذ ودانه وفركها كده. فلما فركها رضي الله عنه كده حس ان هو ظلمه. حس ان هو ظلمه حقيقة. فكانت النتيجة ان عثمان قال له خذ اذني وافركها. فالعبد يقول له لأ قال له خذها وافركها بالامر. فاخذها وفركها وقال اشتد فيها ويل لي من قصاص الاخرة
ويل لي من قصاص الاخرة. ده واحد عايش ببدنه مع العبد بتاعه ولكن بقلبه فين ؟ في الاخر خايف ان شدة الودان دي آآ هي دي الناس دي اول علامة من علامات صحة القلب. انك تكون ببدنك مع الناس. ولكن بقلبك فين
في الاخرة انت مش هنا مع ناس اصلا. قلبك هناك في الاخرة. قلبك هناك في الاخرة. من اجل ذلك كان بعض كان علي ابن ابي طالب يقول قال علي رضي الله عنه ان الدنيا قد ترحلت مدبرة
وان الاخرة قد ترحلت مقبلة. يا جماعة الدنيا كل يوم بتبعد عنك. صحيح فعلا ما انت كل يوم بيعدي عليك. انت بتبعد عن الدنيا ولا بتقرب يعني تخيلوا يا اخوان الدنيا هي المنصورة. والاخرة هي القاهرة. وانا خارج من المنصورة رايح القاهرة. ايه اللي بيحصل؟ المنصورة ايه اللي بيحصل
بتبعد عني هي الدنيا كده بتبعد عنك كل يوم بتعدي فيه بيمر عليك انت الدنيا بتبعد عنك. طب والاخرة ها ترحلت مقبلة ولكل واحدة منها اهل وابناء. ولكل واحدة منهما بنون فكونوا من ابناء الاخرة. ولا تكونوا من ابناء الدنيا
فان الدنيا عمل ولا حساب. الدنيا عمل ولا حساب. واما الاخرة فحساب ولا عمل. واما الاخرة فحساب ولا عمل فالعلامة الاولى من علامات صحة القلب ها ان يعيش الانسان ببدنه في الدنيا ها ولكن بقلبه فين؟ في الاخرة
موجود عندك موجود عندك حط النهاردة كده رقم واحد موجودة او غير موجودة حطها عندك حطها عندك. العلامة الثانية قال ابن القيم ومن علامات صحة القلب ومن علامات صحة قلبك
الا يزال يضرب صاحبه حتى ينيب الى الله ويخبت اليه. ويتعلق به تعلق المحب المضطر الى محبوبه الذي لا حياة له ولا فلاح له ولا نعيمة ولا سرور الا برضاه وقربه والانس به فيه
اه فيه اطمئن واليه يسكن واليه يأوي وبه يفرح وعليه يتوكل وبه يثق واياه يرجو. وله يخاف فذكره قوته. ذكره قوته وغذاؤه. ومحبته والشوق اليه حياته ونعيمه ولذته وسروره ان قلبك دايما دايما عمال يخبط عليك كده. فوق تب ارجع. استغفر. تلاقيك وانت نايم قلبك يقرأ عليك كده. يا احمد
قم استغفر ربنا سبحانه وتعالى يا محمود قم قم يعني انت عملت ذنوب النهاردة قم استغفر قم تب لربنا سبحانه وتعالى اسمك يا خالد سبحان الله كنت اقول لك يا خالد. يا خالد قم كده قم صل لك ركعتين
يا خالد انا عايزك النهاردة قصرت في العمل شوية قم دلوقتي واذكر ربنا سبحانه وتعالى. يا خالد انت لو واقع في مكروه قلبك لا يعتمد الا على الله. ثق سبحانه وتعالى انك تحس ان سعادتك وسرورك انك تكون مع ربنا سبحانه وتعالى
القلب دايما بيقرعك لكده بيدفعك لكده قم لو دي موجودة عندك يبقى قلبك سليم ابن القيم بيقول ومن علامات صحة القلب انه لا يزال ها ها لا يزال ايه؟ يضرب على صاحبه يضرب على صاحبه
حتى ينيب الى الله ويخبت اليه. ويتعلق به تعلق المحب المضطر. التانية ها؟ عندك عندك قل موجودة. ولو مش عندك قل مش موجودة خدت بالك؟ التالتة ومن علامات صحته ومن علامات صحته انه اذا فاته ورد
وجد لفواته الما اعظم من تألم الحريص على ما له بفقد ما له عالية اوي دي من علامات صحة القلب انك لو في يوم من الايام راحة عليك في يوم انك نسيتي تقولي اذكار الصباح والمساء
لو نمتي بعد العصر فنسيتي تقولي اذكار المساء. او ضاع عليك وردك من القرآن. او ضاع لك وردك من الذكر انك تجد من جواك الم وحسرة اشد من الالم والحسرة اللي واحد عنده مليون جنيه واتسرقوا منه
في مرة واحد راح منه لاب توب اسمه معذرة الايباد. كان لسة جديد وشاريه مبلغ كبير وضاع من المسجد قعد يعيط عياط ويبكي بكاء مش ممكن ليه حسرة ويفضل على الحسرة دي كام يوم
القلب الصحيح السليم. القلب اللي فضل ما شاء الله صحيح مش مريض. لما يضيع منه ورد من الاوراد يتألم من الم الراجل ده يتقال لك اب بعض الناس لو ضاع منه فلوس لو ضاعت منه فلوسه في صفقة من الصفقات بيموت من حسرة
عمر بن الخطاب رضي الله عنه ذهب ذات يوم لاصلاح بستانه فشغل عن صلاة العصر فقال سبحان الله شغلني عن صلاة العصر هو لله اه مين بيعمل كده شغلني عن صلاة العصر هو لله. سليمان عليه الصلاة والسلام زي ما ربنا زي ما ربنا ذكر لنا في القرآن في سورة صاد اذ عرض عليه
بالعشي الصافنات الجياد. فشغلته عن الصلاة. فقال اني احببت حب الخير عن ذكر ربي. حتى توارت بالحجاب علي فطفق مسحا بالسوق والاعناق. على قول البعض اهل العلم قتلها ذبحها للان هو حس في يوم من الايام ان هي شغلته عن ربنا سبحانه وتعالى
قلب تألم تحسر فمن علامات صحة القلب. العلامة التالتة انه اذا فاته ورد من اوراده. وجد لفواته الما اعظم من تألم صاحب المال الحريص عليه اذا فقد هذا المال. العلامة الرابعة
انه اذا دخل في الصلاة ذهب همه وغمه بالدنيا واشتد عليه خروجه منها وجد فيها راحته ونعيمه وقرة عينه وسرور قلبه تفقد قلبك في الصلاة لو انت في الصلاة تقيلة عليك اوي ومخنوق ومش قادر
ولو انت في الصلاة كده فرحان ومسرور ويصدق فعلا قول النبي صلى الله عليه وسلم وجعلت قرة عينه ها في الصلاة انت اللي بتقوم تصلي بتقول زي ما كان النبي بيقول ارحنا بها يا بلال
ولا ارحنا منها اخبارك ايه ساعة الصلاة وانت في الشغل بتقوم جري كده للصلاة وانت ما بتصدق بيكون فيه شغل عشان تقول بعد الشغل اقوم اصلي. انت اخبارك ايه في الصلاة؟ ساعة الصلاة بتسيب
كل حاجة في ايديك وتقومي تصلي ولا مشغولة عن الصلاة علامة صحة القلب انه اذا دخل في الصلاة مهما كان همه مهما كان غمه مهما كانت حسرته اذا دخل في الصلاة ذهب
عنه همه وغمه بالدنيا. كل حاجة راحت. نسى. نسى خلاص خلاص واشتد عليه الخروج منها بيبقى متضايق اوي انه خارج من الصلاة عايز يكمل والله لوددت انني اسجد لله سجدة لا ارفع رأسي الا وقد قامت القيامة. ده مش كلامي. ده كلام واحد من السلف
كم واحد من السلف بيقول كده انا نفسي افضل ساجد طول العمر ما ارفعش راسي خلاص وجد قلبه فيها ولو سألته ايه اتقل شيء على قلبك يقول لك ان انا اخرج من الصلاة
تحس كده وانا خارج من المسجد معي يا خالد تحس وهو خارج من المسجد هو خرج ببدنه بس قلبه لسه هناك. ورجل قلبه ها ها معلق عارف يعني ايه معلق بالمساجد
المساجد يعني هو ان خرج بالبدن انما لسة قلبه جوة جوة في المسجد ما شاء الله لا قوة الا بالله. ومن علامات صحته ان يكون اهتمامهم بتصحيح العمل اعظم منه بالعمل
هو حريص اوي اوي على نيته وهو داخل العمل حريص قوي وهو طالع للقافلة اللي هي قافلة لفعل الخير. حريص جدا على نيته في العمل اكتر من حرصه على العمل نفسه
يعني ما شاء الله طلعت معكم بعض القوافل وانا رأيت صدق صدق من بعضكم من الناس اللي قاعدة معي الان سواء في رسالة او غيرها من الجمعيات انا وجدت الحرص فعلا وصدق. يعني انا لن انسى ابدا موقف. اسأل الله سبحانه وتعالى آآ ان ان يرزقنا جميعا الاخلاص في موقف زي ده. ان الاخ
يبكي بكاء شديد جدا انا ظنيت والله ان حد من اهله مات. والله يا اخواني ظنيت ان حد من اهله مات ولكن لما قعدت وبدأت اعرف يا ابني انت بتعيط ليه ؟ بتبكي ليه ؟ آآ وجدت ان هو لان طبعا الحمل في المكان اللي احنا كنا فيه. كنا في حلايب وشلاتين الحمل كبير جدا
جدا جدا واحنا معناش الفلوس اللي نغطي بها مشاكل الناس دي صاحب القلب السليم الصحيح هو حريص على اصلاح النية قبل ان يصلح العمل حريص اوي ان قبل ما ياخد خطوة لعمل صالح انه يصلح نيته الاول. ومن علامات صحته اهتمامه بتصحيح العمل اعظم بالعمل
فيحرص على الاخلاص فيه. والمتابعة والاحسان يحرص ان عمله ده يكون فيه مخلص ان يكون فعلا كما قال السمع يعبد الله كأنه يراه. فان لم يكن يراه فانه يراه ثم بعد ذلك يشهد مع ذلك
منة الله عليه فيه وتقصيره في حق الله انه بعد ما ربنا من عليه بالعمل العظيم ده اللي هو اهتم في البداية باصلاح عمله يا محمود. بعد ما اهتم باصلاح عمله. وبعد ما العمل انتهى
الى منة الله عليه ان اللي اعانه على العمل ده مين؟ هو الله ويرى تقصيره في هذا العمل. فتراه بعد العمل مبادرة الى الاستغفار المعاني عالية قوي. معاني عالية قوي. ولكن يا اخواني معاني احنا بنفتقدها. والله بنفتقدها
ان الانسان آآ اجتهد قبل العمل في تصحيح نيته ولما صلح النية وعمل بعد العمل عمل ايه؟ عمل ايه؟ فينظر الى منة الله عليه ان وفقه للعمل وينظر الى تقصيره في
هذا العمل بعض الناس لما بيعمل العمل بيصاب بالكبر. والله بيصاب بالكبر. ده قلب مريض. انما القلب الصحيح نشوف تقصير علشان كده هو النبي كان بعد الصلاة بيعمل ايه؟ بيقول ايه؟ اول حاجة استغفر الله استغفر استغفر الله ليه؟ ده انت خارج من عمل صالح
ده انت خارج من صلاة ليه؟ يرى منة الله عليه ان وفقه للعمل ويرى تقصيره في هذا العمل. بعد الحج الحج. بعد الحج ثم افيضوا من حيث افاض الناس. الافاضة دي هي الافاضة ان
ربنا يا رب يرزقكم الحج جميعا هذا العام. نازل من عرفة نازل من على عرفات نزل يعني انتم عارفين جبل عرفات وعدد الرحمات اللي بتتنزل فيه. لا يرى الشيطان اصغر ولا احقر منه في هذا اليوم. لما يرى من رحمة الله عز وجل النبي
في حديس صحيح فوالله لان كانت ذنوبكم مسل رمل عالج. مسل عدد الرمال. لغفره الله عز وجل لكم يطلع الله على اهل عرفة. فيقول للملائكة انظروا الى عبادي هؤلاء جاءوني شعثا غبرا. ماذا اريد هؤلاء؟ اشهدكم ملائكتي اني قد غفرت لهم. ركن الحج
اعظم نازلين من على عرفات وخلاص الزنوب خلاص اتمسحت وانا والله يعني مشاعر خروج الانسان من عرفة لا توصف. هي تحس وبس. ربنا يرزقكم جميعا يا رب ويرزقني معكم ومع ذلك ربنا يقول ثم افيضوا من حيث افاض الناس
واستغفروا الله. ليه؟ ان تشاهد منة الله عليك وان ترى تقصيرك في جنب الله ماشي يا اخواني؟ ومن علامات صحته ان يكون همه واحدا وان يكون هو الله واحد مش شاغل باله الا بحاجة واحدة بس. الله راضي ولا لا
مشكلتنا دايما بنتردد يا شيخ نعمل ولا ما نعملش لان القلب فيه نظر للناس. الناس هترضى ولا لأ ولكن صاحب القلب السليم فليرضى الناس او يسخطوا او عني فليسخطوا. انا اهم حاجة لا ابالي الا بالله عز وجل
وتلاقي هم واحد بس هم واحد بس من كانت الاخرة همه جمع الله عليه شمله وجعل غناه في قلبه. واتته الدنيا وهي راغمة. ومن كانت الدنيا همه من كانت النساء همه. من كانت الاموال
من كان ثناء الناس همه من كان العلو في المناصب همه ومن كانت الدنيا همه شتت الله عليه شمله شتت الله عليه شمله وجعل فقره بين عينيه ولم يأته من الدنيا الا ما قدر له منها
حريصوا قوي ليلة ليلة زواجها بقى ليلة الدخلة بقى كده ايه هنجيب فرح هنعمل فرح اسلامي ولا فرح عادي؟ بس ان لو عملنا الفرح الاسلامي الناس هتزعل وتضايق لأ احنا نعمله فرح
الطفاية دي نجيب دي جي ولا نجيب فرقة طب الناس هتقول ايه تلاقي سبحان الله والله اللحظات دهي تلاقيه متشتت متشتت تماما نعمله مختلط ولا مش مختلط؟ طب في قاعة كزا ولا في قاعة كزا؟ طب هنا ولا هنا؟ تلاقي الشتات
لكن سبحان الله انا هاعمل اللي يرضي ربنا والناس تقول اللي هي عايزة تقول ايه هو زات نفسه ارتاح؟ هي دي المولات هو ده الدليل ان قلبك سليم رجع تاني العلامات كده ممكن حضرتك تقوم لنا كده سريعا. ها؟ طب قل الاتنين يا حبيبي
الارتحال عن الدنيا والاقبال الى اخره. يعني ايه الارتحال عن الدنيا؟ ان انا اضيع بقى الدنيا واكون بقى فيها بهدلة افندي ابو ريالة؟ لا لا لا ده انت في الدنيا بايه
بالجسد انما قلبك فين؟ في الاخرة. اتنين جميل. جميل رائع تلاتة. همه الله فقط. طيب تكمل الاسم ايه؟ عمرو قل يا عمرو ان القلب دايما بيضرب كده على على على الانسان كده فوق خد بالك ارجع تب استغفر ها
اه ازا فاتوا ورضوا من من ذكره او قراءة القرآن تلاقيه بيتألم اشد من تألم الانسان الحريص على المال ايه بفقد المال وهو ان يكون ان يكون آآ همه واحدا ان يكون همه واحدا وان يكون
الله سبحانه وتعالى ماشي حبيبي. ها يا شباب معي ولا معي؟ في اي مشكلة؟ طيب دي بعض العلامات ابن القيم بيقول ايه بقى؟ نختم بالجملة بقى العنصر الاول قال وبالجملة فالقلب الصحيح هو الذي همه كله في الليلة
بس هو الذي همه كله في الله وحبه كله له وقصده نيته وقصده له وبدنه له واعماله ونومه ويقظته وحديثه له والحديث عنه اي عن الله ان كلامك عن ربنا اشهى اليه من كل حديث
والحديث عنه اشهى عنده من كل حديث شفتم لما الواحد بيحب واحدة الكلام عنها احب له من اي كلام تيجي تكلمه في القرى يقول لك ده هي عملت وسوت تيجي تكلموا الشغل ده هي عملت وسمت وسوت
صاحب القلب السليم وحديثه عن الله اشهى عنده من كل حديث وافكاره تحوم على مراضيه ومحابه فكره كله لربنا والخلوة به اثر عنده من اي خلطة قرة عينه بك وطمأنينته وسكونه اليه
بس والله العزيم والله الواحد ما عرف يتكلم والله بعد هذا الكلام انا مش عارف اتكلم مشكلة ابن القيم انه دايما كده بييجي ايه يفضحنا راجع نفسك تاني اسأل الله سبحانه وتعالى ان يرزقنا القلب السليم
نذكر الكلمة دي تاني كده. اخواني انا مش عايز آآ انا مش عايز اتكلم كتير انا عايز اخد معنى واعيش معه بس مش عايز اكتر من كده قال ابن القيم رحمة الله عليه وبالجملة فالقلب الصحيح هو الذي همه كله لله. او همه كله في الله
حبه كله له قصده له بدنه واعماله ونومه ويقظته لك الحديث عنه اشهى اليه من كل حديث. كلامه عن ربنا اشهى اليه من كل كلام. الحديث عنه اشهى اليه من كل حديث
وافكاره تحوم على مراضيه ومحابه. الخلوة به اثر عنده من الخلطة قرة عينه به وطمأنينته وسكونه اليه العنصر التاني تعظيم السلف لخطورة مرض القلب قبل ما انتقل للعنصر التاني يعني انا افتكرت ربنا ذكرني كده بحديث
آآ حديث آآ يعني آآ احنا بنتكلم على جزئية ان بدنه مع الناس ولكن البوم مش هنا خالص ده قلبه في الاخرة عارف حديث حنظلة لما بيقول للنبي يا رسول الله انا لنكون معك. فتذكرنا بالجنة والنار فكان ايه؟ ها
نراها رأي كاننا كاننا جوة كاننا جوة الجنة. شايفين ثمارها وقصورها وانهارها وتخوفني من النبض كان انا جوة جوة النار شايفين سامعين صوتها وشايفين حرارتها وحاسين يا نهار ابيض! مش ممكن! النقطة التانية النهاردة في درس النهاردة
تعظيم السلف لخطورة امراض القلوب قد ايه سلفنا كانوا بيهتموا بالجزئية دي ويقول لك خد بالك عشان خاطري عشان خاطري يا اخواني عشان خاطري يا اخوات عشان خاطري بالله عليكم بالله عليكم
خدوا بالكم من من من حاجة اسمها مرض القلب كان مالك ابن دينار رحمة الله عليه يقول والله ما ضرب عبد بعقوبة اعظم من قسوة القلب هم شايفين بنسأل ملك ابن دينار لو احنا عندنا راجل السرطان ملأ جسمه
وواحد قاسي القلب انت شايف اي العقوبتين اعظم؟ يقول لك قسوة القلب. ليه يا عم الشيخ؟ ليه مالك؟ يقول لك اصل المشكلة ان عقوبة البدن دي خير لك ليه؟ قال الله عز وجل في الحديس القدسي آآ انا قيدت عبدي فله عندي عهد يعني بالمرض فله عندي عهد ان اعافيه اثره يمشي على
الارض وليس عليه خطيئة. وان اقبضه ادخله الجنة. فعقوبة البدن ايه؟ يا اما ربنا يعافيك منها فتقوم بفضل الله بلا خطيئة. يا اما تموت وتخش الجنة ربنا يا رب يعطي لكم دايما العافية مع حسن مع طول العمر مع حسن العمل
انما عقوبة القلب مصيبتها ايه ان العقوبة دي لما بتنزل بتودي النار يا نشوف فيه عقوبة بتودي الجنة وفيه عقوبة بتودي النار قال النبي صلى الله عليه وسلم نصب المؤمن كفارة. تعبه كفارة له
انما المرض مرض القلب فويل للقاسية قلوبهم قال النبي صلى الله عليه وسلم ان العبد لتكون له عند الله منزلة لا يبلغها بعمله. فلا يزال الله يبتليه حتى يوصله اليها. الدرجة دي فين
في الجنة في المرض وصل للجنة. العقوبات في الدنيا على البدن وصلت الجنة. انما والعياذ بالله عقوبة القلب بتودي فين للنار والقذائن لجهنم كثيرا من الجن والانس لهم قلوب لا يفقهون بها
فعشان كده مالك ابن دينار بيقول يا جماعة خدوا بالكم ما ضرب العبد بعقوبة اعظم من قسوة القلب فاعظم عقوبة يراها سلفنا العقوبة اللي بتكون على القلب. قال بعضهم قال بعضهم
ان كثرة الكلام بغير ذكر الله قسوة للقلب. اسمع اللي جاية وان ابعد الناس عن الله صاحب القلب القاسي وان ابعد الناس عن الله صاحب القلب القاسي. ده اللي بيمرض العقوبة لما تكون على البدن يا محمود النتيجة بتكون ايه؟ تلاقي
تلاقي سبحان كم رأينا من انسان مرض فتاب كم رأينا من انسان مرض فرجع؟ كم رأينا من انسان مرض فرق قلبه؟ كم مرة كتير فعقوبة البدن بتقرب من ربنا. خد بالك مرضت فلم تعدني وقال يا رب كيف اعودك وانت رب العالمين
قال الم تعلم ان عبدي فلان مرض؟ اما انك لو عدته لوجدت ايه لوجدتني عنده لوجدتني عنده يبقى مرض البدن بيقرب من ربنا سبحانه وتعالى. انما عافاني الله واياكم وان ابعد الناس عن الله ها؟ صاحب القلب القاسي. صاحب القلب المريض
ربنا يعافيني واياكم وجاء رجل الى ام الدرداء رضي الله عنها. فقال ان بيد من اعظم الداء النبي ده من اعظم الداء فهل عندك من دواء؟ قالت وما ذاك؟ قال لها اني اجد قسوة في قلبي. فقالت اعظم الداء داؤك
اعظم الداء داؤك. دا اعظم داء ممكن يصيب الانسان مرضك دا اعظم الداء دائك. عد المرضى واتبع الجنائز. واطلع في القبور. واطلع في القبور. لعل الله ان لك قلبك ففعل الرجل فكأنه احس من نفسه رقة فجاء اليها يشكرها يشكرها. الشاهد ان ام الدرداء الصحابية الجليلة بتقول له
واعظم الداء دائك اعظم مرض تصاب به قسوة القلب. كان محمد ابن واسع رحمة الله عليه بيحذر الناس يا جماعة وخدوا بالكم من امراض القلوب اتفضل. قالت له عد المرضى
واتبع الجنائز واطلع في القبور. لعل الله ان يلين لك قلبك. ان شاء الله ده هيجي ان شاء الله في كيفية علاج الامراض هيجي ان شاء الله ده بالترتيب كله ان شاء الله. وكان محمد
وكان سهل بن عبدالله التستري. شف بيحذره ازاي ؟ كان سهل ابن عبدالله التستري يقول كل عقوبة طهارة واحد مرض المرض ده بيعمل فيه ايه؟ المرض بيعمل فيه ايه؟ طهارة. ده انت حتى لو بتزور مريض بتقول له ايه؟ طهور ان شاء الله. طهور يعني خلاص صاحبة سيئاتك
بتمسح بتنضف. قلبك بيتمسح بيتنقى. صح؟ فكان يقول كل عقوبة طهارة الا عقوبة القلب عمرها ما تكون طاهرة ابدا وكان محمد ابن واسع يقول اربعة من الشقاء اربعة من الشقاء طول الامل
وقسوة القلب وجمود العين والبخل اربع حاجات تدل ان العبد ده هيشقى في الدنيا او في الاخرة ان لم يبادر انه يخلص من الاربعة دول اربعة من الشقاء طول الامل وقسوة القلب وجمود العين والبخل
وكانوا ايضا يقولون كما قال يزيد رقاشي اذا انت لم تبكي على ذنبك فمن يبكي لك علي؟ ثم يبكي ويقول يا اخوتاه ابقوا على الذنوب فانها ترين القلب اصيبوا بالرون حتى تنطمس. وانه اذا انطمس لا يصل اليه خير
اذا انطمس لا يصل اليه خير وكان ملك ابن دينار يقول والله لو اعلم ان قلبي يصلح على كناسة لذهبت حتى اجلس عليها لو انا اعرف ان قلبي ده هيصلح لما اروح ارمي نفسي ذلا وانكسارا بين يدي الله في مزبلة اروح ارمي نفسي
الشيخ الشعراوي الكلمة المأثورة عنه انه كان لما يجد قسوة في قلبه بيروح لايه يروح يعمل ايه؟ يمسح حمامات الجامع. هي دي الناس اللي كانت بتدور على ايه مصالح قلوبها طيب فالكلمات دي تدلنا قد ايه الناس دي كانت حريصة
على القلوب وقد ايه بتحذر. خدوا بالكم ان قسوة القلب مصيبة. خدوا بالكم. طيب يا ترى ايه هي الاسباب اللي بتمرض القلب كفاية كده النهاردة كفاية كده عشان بس ما تكونش طولنا عشان
طيب ناخد سبب واحد بس من الاسباب اللي بتمرض القلب وآآ ان شاء الله نكمل بقى ان شاء الله يوم الاتنين القادم بازن الله عز وجل ازا ربنا سبحانه وتعالى احيانا. اول شيء بصوا الحاجات دايما اللي اللي تمرض القلب
حاجة من اربعة حاجة من اربعة. دي الاصول اللي دايما تفسد القلب يا اما ذنبك يا اما تقصيرك في طاعتك تقصيرك في طاعتك يا اما مرض انتقل لك عن طريق العدوى
يا اما انشغال بالدنيا. اربع اصول. اربع اصول القلب بيمرض بسبب واحد منها. يا اما ذنب ذنب نزل انفجر في قلبك. عملت ذنب انفجر في قلبك. يا اما تقصير في طاعة عارفين احبابي لو انا جبت عربية همر. هي دي احسن عربية صح؟ واحد صحابي يقول فيل احسن منها
ايه فيل ايه اللي حصل منها؟ ايه اللي احسن منها؟ فيري. فيراري. اه رز لايس مسلا هات احسن عربية في العالم واركنها. واركنها ما تشغلهاش. بعد تلات واربع سنين ايه اللي يحصل لها؟ هتدور
تلاقي ماتورها من جوة صبة. صح؟ نفس الكلام. القلب اذا لم يعمل بالطاعة تلاقيه صدي. قال النبي صلى الله عليه وسلم من ترك ثلاث جمع متهاونا بها طبع على قلبه. قلبه مش شغال فيطبع عليه. صح؟ زي لو عندك اوراق وما تستخدمهاش وسيبتها لفترة
وتلاقي بعد فترة ايه اصفرت وبعد كده لقيت لها ايه دابت كده. صح؟ فاما الذنب واما ترك الطاعة. طب والتالت واما مرض انتقل لك بالعدوى. قاعد مع ناس والعياذ بالله عندهم امراض في القلوب. فالمرض بالقلب ده انتقل منهم لك. يا اما الامر الرابع
تشغلك. دنيا تشغلك. عليها وبها توالي وتعالي عليها وبها تولي وتعدي. اما الامر الاول الذنب فالنبي صلى الله عليه وسلم يقول ان المؤمن اذا اذنب ذنبا نكتت له في قلبه نكتة
سوداء. عارفين الحديث ده وانا بقول الحديس ده من رحمة ربنا بنا استغربت انت يا محمد. هاقول لك طب تخيل الحديس ان العبد اذا اذنب ذنبا نكت له فيه وجهه نكتة سوداء
رحت الجامعة ورجعت وشك اخباره ايه نزل النادي نازلة ورجع وشك اخباره ايه لا لا نزلت الشارع ورجعت وشك اخباره ايه فمن رحمة الله بنا انه لم يفضحنا فجعل النكتة في القلب ولم يجعلها
فلوس ولازم نقف كويس جدا ان الذنوب ازا صنعت لها اثار سلبية جدا على القلب لا انا كده مش هديكم حقكم. فانا ارجئ ان شاء الله ده للاسبوع القادم باذن الله. لان اثر المعصية على القلب ادي اتنين اربعة خمسة ستة سبعة تمانية عشرة حداشر. حداشر مشكلة
مش هيقدر طبعا ان انا اقولها فان شاء الله نخليها ان شاء الله بازن الله يوم الاتنين القادم باذن الله تبارك وتعالى. يبقى احنا النهاردة خدنا بس جزئيتين وخدنا التالتة اجمالا
خدنا شوية التفصيل اما الجزئيتين تفصيلا قلنا اول حاجة علامات صحة القلب والحاجة التانية تحذير السلف من خطورة امراض القلب والجزئية التالتة آآ ايه اسباب امراض القلوب؟ ودي باذن الله تبارك وتعالى هنتكلم عنها ان شاء الله. ازا ربنا احيانا يوم الاثنين القادم اسأل الله
وتعالى ان يطهر قلوبنا. وان يجعلها قلوبا سليمة صحيحة. بفضله وكرم منه. وصلى الله على نبينا محمد وعلى اله وصحبه وسلم. سبحانك اللهم وبحمدك اشهد ان لا اله الا انت نستغفرك ونتوب اليك